Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18 i 2/20) gradonačelnik Grada Koprivnice donio je,

**ZAKLJUČAK**

**o zaključenju Aneksa Ugovora broj: 1780/2020 o dodjeli financijskih sredstava za 2020. godinu – Nada Dombaj (Program/Projekt: „Slikovna nadaonica iliti susret s Nadom“)**

**I.**

 Zaključuje se Aneks Ugovora broj: 1780/2020 o dodjeli financijskih sredstava za 2020. godinu – Nada Dombaj (Program/Projekt: „Slikovna nadaonica iliti susret s Nadom“) s Nadom Dombaj, Franje Mraza 25, Koprivnica.

**II.**

 Aneks ugovora iz točke I. ovog Zaključka, zaključuje se na temelju Zahtjeva o produljenju provedbe projekta „Slikovna nadaonica iliti susret s Nadom“, od 26. listopada 2020. godine zbog novonastalih okolnosti epidemije bolesti COVID-19 uzrokovane virusom SARS-CoV-2.

**III**.

 Aneks ugovora iz točke I. ovog Zaključka nalazi se u prilogu i sastavni je dio ovog Zaključka.

KLASA: 612-01/20-02/0007

URBROJ: 2137/01-06-02/5-20-14

Koprivnica, 12.11.2020.

GRADONAČELNIK:

Mišel Jakšić, dipl. oec.

OBRAZLOŽENJE

 Grad Koprivnica i Nada Dombaj sklopili su Ugovor broj: 1780/2020 o dodjeli financijskih sredstava za 2020. godinu – Nada Dombaj (Program/Projekt: „Slikovna nadaonica iliti susret s Nadom“) dana 7. srpnja 2020. godine. Navedenim Ugovorom osigurana su sredstva od 1.000,00 kuna za provedbu navedenog projekta u obliku radionica s djecom osnovnoškolske dobi.

Temeljem preporuka Nacionalnog stožera civilne zaštite zbog novonastalih okolnosti epidemije bolesti COVID-19 uzrokovane virusom SARS-CoV-2 u 2020. godini, u osnovnim školama na području Republike Hrvatske nije dopušten ulazak vanjskih suradnika za rad s djecom.

Upravnom odjelu za društvene djelatnosti Grada Koprivnice dana 26. listopada 2020. godine, Nada Dombaj obratila se sa Zahtjevom o produljenju provedbe projekta te je uz Zahtjev priložila i dokaze o kupnji likovnog materijala i utrošenim dodijeljenim sredstvima.

Na temelju svega navedenog, predlaže se gradonačelniku Grada Koprivnice donošenje Zaključka o zaključenju Aneksa Ugovora broj: 1780/2020 o dodjeli financijskih sredstava za 2020. godinu – Nada Dombaj (Program/Projekt: „Slikovna nadaonica iliti susret s Nadom“).

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

PROČELNICA:

Ana Mlinarić, dipl. soc. rad.